આ કેસની વિગત જોઇએ તો રાજકોટના મોટામવા ખાતે ગેરેજ ધરાવતા પ્રકાશભાઇ નાનજીભાઇ ખુંટ અને કાલાવડ તાલુકાના જસાપર-1 માં રહેતા ગૌરવભાઇ વિઠ્ઠલભાઇ પાનસુરીયા વચ્ચે કૌટુંબીક સંબંધ હોય ગૌરવ પાનસુરીયા દેવામાં ડુબી ગયેલા હોય અને ખુબ જ ખરાબ આર્થિક પરીસ્થિતિમાં હોવાથી કૌટુંબીક જમીન વેચવા કાઢેલી ગૌરવભાઇની જમીન વેચાતી ન હોય અને લેણદારો હેરાન કરતા હોય ગૌરવભાઇએ પ્રકાશભાઇ નાનજીભાઇ ખુંટને આજીજી કરતા અંદાજીત દોઢ વર્ષ પહેલા કટકે કટકે 24 લાખ રૂપિયા વગર વ્યાજે આપેલ ત્યારબાદ અનેક વાર મૌખિક રીતે માગવા છતાં પણ પૈસા પરત ના કરતા પ્રકાશભાઇએ ફરીયાદ કરવાની વાત કરતા બંનેના કોમન મિત્રની હાજરીમાં નવા ચેક આપવામાં આવેલ અને વધુ સમયની માગણી કરવામાં આવેલ.